<classify> Kitime ambaye ni mwanamuziki mkongwe wa bendi ya Kilimanjaro, alisema kuwa kwa sasa serikali inashindwa kuelewa umuhimu wa mrabaha ambao wanamuziki wanatakiwa kulipia na ndio sababu ya kupata mapato kidogo kuliko inavyotakiwa.Akizungumza na waandishi wa habari jana Dar es Salaam wakati wa kutambulishwa na Rais wa Shirikisho hilo, Addo Novemba, Kitime alisema endapo mmiliki wa vyombo vya habari wamejimilikisha wasanii, wanatakiwa kuwalipa mirabaha yao, kwani wasipofanya hivyo wanavunja sheria ya haki za binadamu na hasara kwa mwanamuziki huyo.Nitahakikisha kuwa naimarisha shirikisho lenye vyama vinane na kuhakikisha kunakuwa na vyama vingi zaidi, alisema Kitime.Rais wa Shirikisho hilo, Addo Novemba alisema kuwa serikali inaendelea na mabadiliko ya sheria ya hati miliki na kwamba imefikia kwenye hatua nzuri.Alisema Rais John Magufuli na serikali yake wameonesha utayari wa kuwasaidia kwa kuwapa ushirikiano kufikia malengo yao.Alisisitiza kuwa wataendelea kuelimisha na kukemea vikali wasanii wanaokiuka maadili na kuwahamasisha wasanii hao kujiunga kwenye vyama vyao ili wakikiuka taratibu wachukuliwe hatua.Lakini ninyi waandishi wa habari ndio mnawapa kiburi wasanii wanaovaa nguo za uchi kwa kuwaandika nawaomba msiwaandike ili wawe na maadili, alisema Novemba.  <topic>: MICHEZO 